Mill-Parlament Diskors mill-Parlament Posted by Bernard Grech on Monday, May 10, 2021 Il-Kap tal-Oppożizzjoni Bernard Grech qal li l-Gvern fadallu biss €20 miljun biex jiġġieled il-pandemija fost il-ftaħir kollu ta' warchest u s-surplus. Dr Grech kien qed jitkellem fil-Parlament waqt il-mozzjoni biex il-Gvern iżid is-somma ta' €177 miljun b'self mill-iskema tal-Unjoni Ewropea 'Sure' għal wage supplement. Grech spjega li s-sena li għaddiet il-Gvern żied id-defiċit b'€1.3 biljun u jirrapporta żieda ta' €1.26 biljun f'dejn. Il-Kap tal-PN qal li dan juri li l-Gvern qed jissellef kull ċenteżmu "għax berbaq kollox u issa fadallu biss €20 miljun għan-negozji u l-ħaddiema". "Il-Gvern seta' fadallu ħafna iktar kieku kkontrolla t-tberbiq u s-surplus ma marx biex jiffinanzja ċ-ċerimonji doppji tal-istess proġetti u direct orders." "Ħallasna l-prezz tal-korruzzjoni ta' kull proġett li mess miegħu l-Gvern u naffar in-negozju u l-investiment," insista Grech. Il-Kap tal-PN kompla jgħid li skont stħarriġ tal-EY, il-persentaġġ ta' investituri li jqisu lil Malta attraenti naqas bi 15% f'sena waħda. Huwa sostna li fil-pajjiż hawn 80,000 persuna li ma jafux x'jagħmlu jekk tinqalgħalhom spiża mhux mistennija ta' €740. Grech qal li 160,000 f'Malta ma jaffordjawx vaganza waħda f'sena. Aktar minn 7% tal-popolazzjoni waqgħu lura fil-kirjiet, kontijiet tad-dawl u self. Grech qal li dan seħħ għax il-Gvern filwaqt li wegħedna l-aħjar żmien, ikkuntenta billi jagħmel ftit aħjar milli għamel il-PN fl-kriżi tal-2008. Il-Kap tal-Oppożizzjoni qal li waqt li sena ilu l-Gvern ftaħar li rebaħ il-battalja, fis-sajf 'faqa' lil Malta bil-virus wara li saru parties li ħaddieħor ma ridhomx.' Grech qal li dan is-self wassal permezz tal-UE u fakkar li għaddew 17-il sena mis-sħubija, li kien għal Partit Laburista rebaħ il-partnership. .td_uid_3_609a1636800b8_rand.td-a-rec-img{text-align:left}.td_uid_3_609a1636800b8_rand.td-a-rec-img img{margin:0 auto 0 0}